cyanic-selkie/wikianc huggingface dataset:
คลองลาวน
คลองลาวน หรือ คลองละวน เป็นคลองธรรมชาติสายหนึ่งในอำเภอแกลง จังหวัดระยอง ตั้งต้นจากหมู่ที่ 8 บ้านแขมงคงมั่น ตำบลชากโดน ไหลเป็นเส้นแบ่งเขตการปกครองระหว่างตำบลกร่ำกับตำบลชากพง ก่อนไปลงทะเลที่อ่าวตาล มีความกว้างโดยเฉลี่ย 40 เมตร ความยาวประมาณ 20 กิโลเมตร เหตุที่ชื่อว่า "คลองลาวน" เพราะลำคลองมีลักษณะโค้งวนไปมา เดิมคลองมีความกว้างประมาณ 40 เมตร ภายหลังมีสภาพตื้นเขิน มีความกว้างราว 3–4 เมตร
สุนทรภู่บันทึกไว้ใน นิราศเมืองแกลง ว่าตนเองได้เดินทางจากแหลมทองหลางถึงปากคลองลาวน ดังความว่า
น้ำในคลองลาวนมี 3 ลักษณะคือ น้ำจืด น้ำกร่อย และน้ำเค็ม ชาวบ้านโดยรอบพื้นที่ประกอบอาชีพประมงพื้นบ้านและเพาะเลี้ยงหอยนางรม บริเวณคลองถือเป็นแหล่งเพาะเชื้อหอยนางรมแหล่งใหญ่เพื่อส่งขายในพื้นที่จังหวัดชลบุรี ตลอดแนวลำคลองนี้เนืองแน่นไปด้วยแท่งปูนปั้นที่เกาะบนเส้นเชือกยาวเป็นสาย ต่อมาก็ได้มีการเพิกถอนการเพาะเลี้ยงหอยนางรมเนื่องจากเป็นการรุกล้ำป่าชายเลน โดยมีมติคณะรัฐมนตรีเมื่อ พ.ศ. 2543 ประกาศให้พื้นที่ดังกล่าวเป็นป่าชายเลนประเภทที่ 1 ซึ่งเป็นป่าชายเลนเขตอนุรักษ์ ไม่สามารถเข้าใช้ประโยชน์หรือบุกรุกทำลายให้เกิดความเสื่อมสภาพได้
ศาลอนุญาโตตุลาการการกีฬา
ศาลอนุญาโตตุลาการการกีฬา (Court of Arbitration for Sport,CAS; Tribunal arbitral du sport, TAS) เป็นหน่วยงานระหว่างประเทศที่จัดตั้งขึ้นในปี ค.ศ. 1984 เพื่อระงับข้อพิพาทที่เกี่ยวข้องกับกีฬาผ่านการอนุญาโตตุลาการ สำนักงานใหญ่ตั้งอยู่ในเมืองโลซาน, ประเทศสวิตเซอร์แลนด์ และศาลตั้งอยู่ในเมืองนิวยอร์ก ซิดนีย์ และโลซาน ศาลชั่วคราวจัดตั้งขึ้นในเมืองเจ้าภาพโอลิมปิกในปัจจุบัน
สภาอนุญาโตตุลาการกีฬาระหว่างประเทศ (ICAS) ได้รับการจัดตั้งขึ้นพร้อมกัน และมีประธานเพียงคนเดียวซึ่งเป็นประธานในทั้งสององค์กร สภาอนุญาโตตุลาการมีสมาชิก 20 คน มีหน้าที่รับผิดชอบด้านการจัดหาเงินทุนและการรายงานทางการเงินโดยศาลอนุญาโตตุลาการการกีฬา และแต่งตั้งผู้อำนวยการของศาลอนุญาโตตุลาการการกีฬา
ใต้ร่มราชินี
ใต้ร่มราชินี (Under the Queen's Umbrella) เป็นละครโทรทัศน์เกาหลีใต้ นำแสดงโดยคิม ฮเย-ซู, คิม แฮ-ซ็อก และชเว ว็อน-ย็อง ออกอากาศทางช่องทีวีเอ็น ตั้งแต่วันที่ 15 ตุลาคม พ.ศ. 2565 ทุกวันเสาร์และอาทิตย์ เวลา 21:10 น. (ตามเวลาท้องถิ่น) และให้บริการสตรีมบนเน็ตฟลิกซ์ในบางภูมิภาค
โดยละครเรื่องนี้ได้รับความนิยมในด้านเชิงพาณิชย์และกลายเป็นหนึ่งในละครที่มีคะแนนการรับชมสูงสุดในประวัติศาสตร์เคเบิลทีวีของเกาหลี
เรื่องย่อ
เป็นเรื่องราวภายในรั้วพระราชวังที่เต็มไปด้วยเรื่องวุ่นวาย โดยมีพระมเหสี อิม ฮวา-รย็อง (คิม ฮเย-ซู) อัครมเหสีของพระเจ้าอี-โฮ (ชเว ว็อน-ย็อง) ที่คอยทำหน้าที่ทั้งราชินีและพระมารดาของโอรสในพระองค์ ซึ่งประกอบไปด้วยองค์รัชทายาท (แพ อิน-ฮย็อก) และพระราชโอรสอีกสี่พระองค์ที่คอยสร้างเรื่องต่าง ๆ ให้พระราชินีต้องจัดการปัญหาด้วยตัวพระองค์เอง ประกอบกับพระพันปีหลวง (คิม แฮ-ซ็อก) ที่ไม่ถูกชะตากับพระราชินี จึงเป็นเหตุทำให้เกิดเรื่องวุ่นวายขึ้น
การผลิต
เมื่อวันที่ 21 พฤศจิกายน พ.ศ. 2565 มีการเปิดเผยว่านักแสดงมุน ซัง-มิน ได้รับบาดเจ็บที่ใบหน้าส่วนล่างของตาซ้ายขณะถ่ายทำฉากต่อสู้เมื่อปลายเดือนตุลาคม เขาเข้ารับการผ่าตัดและกลับมาที่กองถ่ายหลังจากนั้นไม่กี่วัน
เอกซ์เอ็นเอกซ์เอกซ์
เอกซ์เอ็นเอกซ์เอกซ์ (XNXX) เป็นเว็บไซต์สื่อลามกและเว็บไซต์สำหรับแชร์วีดิทัศน์ลามกสัญชาติฝรั่งเศส เปิดตัวในปี ค.ศ. 1997 มีสำนักงานใหญ่และเซิร์ฟเวอร์อยู่ที่มอนทรีออล โตเกียว และนวร์ก เมื่อเดือนกรกฎาคม ค.ศ. 2018 เว็บไซต์ถูกจัดอยู่ในอันดับที่ 8 เว็บไซต์ที่มีผู้เข้าชมมากที่สุดในโลกโดย Similarweb
เอกซ์เอ็นเอกซ์เอกซ์ เป็นเจ้าของโดย WGCZ Holding ซึ่งเป็นบริษัทเดียวกันที่เกี่ยวข้องกับเอกซ์วิดีโอส์ ซึ่งเป็นเว็บไซต์ลามกอนาจารยอดนิยมอีกแห่ง
จากการจัดอันดับของ Business Insider จากปี ค.ศ. 2018 เอกซ์เอ็นเอกซ์เอกซ์ จัดเป็นหนึ่งในสามเว็บไซต์ลามกยอดนิยมทั่วโลก
ตำบลบ้านขาม (อำเภอจัตุรัส)
ตำบลบ้านขาม เป็นตำบลหนึ่งในอำเภอจัตุรัส จังหวัดชัยภูมิ ตั้งอยู่ห่างจากตัวอำเภอประมาณ 12 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลบ้านขาม
ตำบลหนองบัวบาน (อำเภอจัตุรัส)
ตำบลหนองบัวบาน เป็นตำบลหนึ่งในอำเภอจัตุรัส จังหวัดชัยภูมิ ตั้งอยู่ห่างจากตัวอำเภอประมาณ 14 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลหนองบัวบาน
การปกครอง
ตำบลหนองบัวบาน แบ่งการปกครองออกเป็น 12 หมู่บ้าน คือ
ตำบลกุดน้ำใส (อำเภอจัตุรัส)
ตำบลกุดน้ำใส เป็นตำบลหนึ่งในอำเภอจัตุรัส จังหวัดชัยภูมิ ตั้งอยู่ห่างจากตัวอำเภอประมาณ 3 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลกุดน้ำใส
การปกครอง
ตำบลกุดน้ำใส แบ่งการปกครองออกเป็น 14 หมู่บ้าน คือ
สถานที่สำคัญ
วัด
กีฬาว่ายน้ำในกีฬาทางน้ำชิงแชมป์โลก
กีฬาว่ายน้ำเป็นสาขากีฬาทางน้ำที่เป็นองค์ประกอบหลักของการแข่งขันกีฬาทางน้ำชิงแชมป์โลกทุกครั้งนับตั้งแต่เปิดตัวในปี ค.ศ. 1973 ต่อมาใน ค.ศ. 1991 การแข่งขันว่ายน้ำในสระเปิดได้รับการเปิดตัวในการแข่งขันชิงแชมป์โลก
มาราธอน
การแข่งขันว่ายน้ำมาราธอนได้รับการแข่งขันตั้งแต่การแข่งขันชิงแชมป์โลกครั้งที่ 6 ในปี ค.ศ. 1991 และตั้งแต่ พ.ศ. 2543 ถึง 2553 ฟีน่าได้จัดการแข่งขันว่ายน้ำมาราธอนโดยเฉพาะในปี พ.ศ. 2543 หรือ ว่ายน้ำมาราธอนชิงแชมป์โลก
ตารางสรุปเหรียญรางวัลตลอดกาล ค.ศ. 1973–2022
อัพเดตหลัง กีฬาทางน้ำชิงแชมป์โลก 2022
วัดบ้านเก่า (จังหวัดระยอง)
วัดบ้านเก่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาขัน อำเภอบ้านค่าย จังหวัดระยอง มีที่ดินตั้งวัดเนื้อที่ 18 ไร่ 4 งาน 33 ตารางวา
แม่น้ำมัจฉุ
แม่น้ำมัจฉุ (મચ્છુ หรือ Machhu) เป็นแม่น้ำในอินเดียตะวันตก ในรัฐคุชราต มีต้นน้ำอยู่ที่เทือกเขามัณฑละ มีความกว้างสูงสุดที่ 130 กิโลเมตร พื้นที่รับน้ำ 2515 กม2
วัดบ้านเก่า (จังหวัดระยอง)
ประวัติ
วัดบ้านเก่า หรือ วัดทองธาราม สันนิษฐานว่าคงมีมาตั้งแต่สมัยกรุงสุโขทัยต่อมาถูกภัยสงครามจากพวกขอมรุกราน ผู้คนอพยพหรือถูกกวาดต้อน จึงทำให้กลายเป็นวัดร้าง จนประมาณ พ.ศ. 2115 ท่านพ่อครุฑ ได้บูรณะขึ้นใหม่ เรียกในสมัยนั้นว่า วัดน้ำวนเวียนตะเคียน 7 ต้น
เนื่องจากสถานที่ตั้งวัดใกล้กับคุ้งน้ำริมฝั่งด้านทิศใต้ของคลองใหญ่และในบริเวณวัดมีต้นตะเคียนขนาดใหญ่หลายต้น ยังสันนิษฐานว่า พื้นที่บริเวณวัดบ้านเก่าน่าจะเป็นบริเวณที่สมเด็จพระเจ้าตากสินมหาราช ทรงหยุดประทับแรม แล้วผู้รั้งเมืองระยอง และกรรมการเมืองได้มาต้อนรับเสด็จ
แม่น้ำมัจฉุ
ในวันที่ 30 ตุลาคม 2022 มีสะพานข้ามแม่น้ำมัจฉุในโมรพี ถล่ม เป็นผลให้มีผู้เสียชีวิตเบื้องต้น 32 ราย และเมื่อปี 1979 ยังเคยเกิดเหตุเขื่อนกั้นแม่น้ำถล่ม
วัดบ้านเก่า (จังหวัดระยอง)
อาคารเสนาสนะ
วัดมีสิ่งก่อสร้างสมัยอยุธยาถึงต้นรัตนโกสินทร์อยู่ 3 อย่าง ได้แก่ อุโบสถหลังเก่า เจดีย์ฐานสิงห์ หอไตร เป็นต้น
อุโบสถหลังเก่านั้น ทางวัดได้ขุดพื้นเพื่อทำใหม่จึงได้พบว่าใช้ศิลาแลงเป็นฐาน ทั้งยังได้พบแหวนเงิน ทอง เงินพดด้วง กระปุกขนาดเล็ก ลูกปัด ใบเสมาหินแกรนิตและหินทรายแดงด้วย อุโบสถก่ออิฐถือปูน หลังคาครื่องไม้ มุงกระเบื้องลดมุข 2 ชั้น มีช่อฟ้าใบระกาและหางหงส์ทำด้วยไม้ เจดีย์ฐานสิงห์สี่เหลี่ยม สร้างราว พ.ศ. 2127 เมื่อครั้งยอดเจดีย์พังลงมาได้พบพระทองคำและตะลุกพุกภายในเจดีย์ และหอไตรกลางน้ำ เป็นเรือนไทยไม่มีฝากั้น หน้าบันจจำหลักลายเทพพนม น่าจะสร้างราว พ.ศ. 2115
สเกตบอร์ดชิงแชมป์โลก
สเกตบอร์ดชิงแชมป์โลก (World Skateboarding Championship) เป็นการแข่งขันประจำปีของกีฬาสเกตบอร์ดชายและหญิงในประเภทพาร์คและสตรีทสเกตบอร์ด จัดโดย สเกตโลก (WS) จนถึงปี ค.ศ. 2017 ทั้งสองสาขาได้แข่งขันกันในทัวร์นาเมนต์แยกกัน ซึ่งรู้จักกันในชื่อ แวนส์พาร์คซีรีส์ชิงแชมป์โลก สำหรับพาร์คสเกตบอร์ด และ เอสแอลเอสซูเปอร์คราวน์ชิงแชมป์โลก สำหรับสตรีทสเกตบอร์ด
เนื่องจากการรุกรานยูเครนของรัสเซียในปี ค.ศ. 2022 สเกตโลกจึงสั่งห้ามนักกีฬาและเจ้าหน้าที่ชาวรัสเซียและเบลารุสเข้าร่วมการแข่งขัน และจะไม่จัดกิจกรรมใด ๆ ในรัสเซียหรือเบลารุสในปี ค.ศ. 2022
บาสเกตบอล 3x3 ชิงแชมป์โลก
มีสองรายการในการแข่งขัน ได้แก่ หนึ่งรายการสำหรับผู้ชายและอีกรายการสำหรับผู้หญิง ในการแข่งขันครั้งแรก มีการจัดรายการทีมผสมซึ่งแต่ละทีมประกอบด้วยชาย 2 คน และหญิง 2 คน
เขตยงซัน
เขตยงซัน (용산구, ) เป็นหนึ่งใน 25 เขตของโซล ประเทศเกาหลีใต้
เขตยงซันมีจำนวนประชากร 231,685 คน (ค.ศ. 2020) มีขนาดพื้นที่ทั้งสิ้น 21.87 sqkm แบ่งออกเป็น 16 ทง (แขวง) เขตยงซันตั้งอยู่ในตอนกลางของโซลบนฝั่งเหนือของแม่น้ำฮัน มีอาณาเขตทางทิศเหนือติดกับเขตชุง ทิศตะวันตกติดกับเขตมาโพ ทิศตะวันตกเฉียงใต้ติดกับเขตย็องดึงโพและเขตทงจัก ทิศตะวันออกเฉียงใต้ติดกับเขตซอโจและเขตคังนัม และทิศตะวันออกติดกับเขตซ็องดง
หน่วยการบริหาร
เขตยงซันแบ่งการปกครองออกเป็น 16 แขวง (ทง) ดังนี้
องค์กรปกครองส่วนท้องถิ่น
สำนักงานเขตยงซันตั้งอยู่ใกล้กับสถานีรถไฟใต้ดินนกซาพย็อง บนถนนนกซาพย็อง สำนักงานเขตให้บริการทั้งชาวเกาหลีและชาวต่างชาติที่อยู่อาศัยในเกาหลีในเรื่องต่าง ๆ เช่น การออกเอกสาร ภาษี ความปลอดภัยสาธารณะ และบริการทางการแพทย์ นอกจากนี้ยังรับผิดชอบในการบำรุงรักษาสิ่งอำนวยความสะดวกในเขต ได้แก่ ศูนย์กีฬายงซัน, สวนสาธารณะริมแม่น้ำฮันอีช็อน, นัมซัน, สวนสาธารณะฮโยชัง และสวนสาธารณะครอบครัวยงซัน
เหตุสะพานในโมรพีถล่ม พ.ศ. 2565
ในวันที่ 30 ตุลาคม พ.ศ. 2565 ชุลโตปุล สะพานแขวนข้ามแม่น้ำมัจฉุในโมรพี รัฐคุชราต ถล่ม ขณะที่สะพานถล่มมีผู้คนอยู่บนสะพานถึง 400 คน และเบื้องต้นเป็นเหตุให้มีผู้เสียชีวิตอย่างน้อย 60 ราย มีอีกจำนวนหนึ่งที่บาดเจ็บและสูญหาย
ชุลโตปุล (Julto Pul) เป็นสะพานแขวนความยาว 230.429 m สร้างขึ้นในศตวรรษที่ 19 เปิดใช้งานในวันที่ 20 กุมภาพันธ์ 1879
สะพานเปิดให้บริการในวันที่ 26 ตุลาคม ซึ่งตรงกับปีใหม่คุชราต สะพานได้รับการว่าจ้างซ่อมโดยเทศบาลของโมรพีหลังแผ่นดินไหวคุชราต พ.ศ. 2544 เทศบาลได้ออกมาประกาศหลังเกิดเหตุว่าบริษัทเอกชนที่ว่าจ้างให้ซ่อมสะพานนั้น "เปิดสะพานให้คนเข้าชมก่อนที่จะแจ้งเรา [เทศบาล] โดยที่ยังไม่ได้ทำการประเมินความปลอดภัยโดยรัฐก่อน" สะพานถูกปิดซ่อมเป็นเวลาหกเดือนก่อนหน้า การถล่มนี้เกิดขึ้นเพียงสี่วันหลังให้ใช้งานหลังซ่อมเสร็จ
มิสเตอร์บีสต์
ดอนัลด์สันได้เริ่มอัปโหลดวีดิทัศน์บนยูทูบเมื่อช่วงต้นปี พ.ศ. 2552 ตอนที่อายุ 13 ปี ภายใต้ฉอนเดิลว่า "MrBeast6000" เขาทำวีดิทัศน์แบบเลสเพลย์ไปจนถึงหัวข้อ "ความมั่งคั่งของยูทูบเบอร์คนอื่นจากการทำวีดิทัศน์" ในปี พ.ศ. 2560 เขาอัปโหลดไวรอลวิดีโอ โดยเริ่มหลังจากวีดิทัศน์ "นับเลขจนถึง 100,000" ในเวลาเพียงไม่กี่วันเขาได้รับการดูหลายหมื่นครั้ง และเขาก็ได้รับความนิยมมากขึ้นเรื่อยมานับแต่นั้น โดยวีดิทัศน์ส่วนใหญ่ของเขาได้รับการดูหลายสิบล้านครั้ง ในเวลาต่อมา รูปแบบเนื้อหาของเขามีความหลากหลายอย่างวีดิทัศน์แนวท้าทายและการแข่งขันชิงเงินที่ให้รางวัลหลายพันดอลลาร์ วีดิทัศน์ที่มีความยากลำบากหรือความท้าทายเพื่อเอาชีวิตรอด และออลิจินัลวล็อก เมื่อช่องของเขาเริ่มต้นขึ้น ดอนัลด์สันได้ว่าจ้างเพื่อนในวัยเด็กหลายคนเพื่อช่วยเหลือช่องยูทูบของเขาที่กำลังเติบโต
ช่องยูทูบหลักของดอนัลด์สันมีผู้ติดตามถึง 100 ล้านคนในวันที่ 28 กรกฎาคม พ.ศ. 2565 นั่นคือ "MrBeast" นอกจากนี้ เขาได้ทำช่องยูทูบอย่าง Beast Reacts, MrBeast Gaming, MrBeast Shorts, และช่องการกุศล เขาเป็นหนึ่งในสิบยูทูบเบอร์ที่ได้รับค่าตอบแทนสูงสุดในปี พ.ศ. 2563 ดอนัลด์สันยังเป็นผู้ก่อตั้งมิสเตอร์บีสเบอเกอร์ (MrBeast Burger) กับฟีสเทอเบอร์ (Feastables) และผู้ร่วมสร้างโครงการทีมทรีส์ (Team Trees) ซึ่งเป็นการระดมทุนสำหรับมูลนิธิอะบอเดย์ ซึ่งระดมทุนได้มากกว่า 23 ล้านดอลลาร์สหรัฐ และทีมซีส์ (Team Seas) ซึ่งเป็นการระดมทุนสำหรับโอเชียนคอเซอเวนซีและดิโอเชียนคลีนอัป ซึ่งระดมทุนได้มากกว่า 30 ล้านดอลลาร์สหรัฐ
มวยสากลชิงแชมป์โลก
มวยสากลชิงแชมป์โลก (IBA World Boxing Championships) และ มวยสากลหญิงชิงแชมป์โลก (IBA Women's World Boxing Championships) (เดิมชื่อ AIBA) เป็นการแข่งขันกีฬามวยสากลสมัครเล่นทุกสองปี ที่จัดโดย สหพันธ์มวยสากลสมัครเล่นนานาชาติ (IBA) ซึ่งเป็นหน่วยงานกำกับดูแลกีฬามวยสากล นอกเหนือจากการแข่งขันมวยสากลในโอลิมปิกแล้ว การแข่งขันนี้ยังเป็นการแข่งขันระดับสูงสุดสำหรับกีฬาชนิดนี้อีกด้วย การแข่งขันชิงแชมป์โลกครั้งแรกจัดขึ้นสำหรับผู้ชายในปี ค.ศ. 1974 และการแข่งขันชิงแชมป์หญิงครั้งแรกจัดขึ้นในอีก 25 ปีต่อมาในปี ค.ศ. 2544
การแข่งขันทั้งสองรายการจะจัดแยกกันตามกำหนดการทุก ๆ สองปี ตั้งแต่ปี ค.ศ. 1989 การแข่งขันชิงแชมป์ชายจะจัดขึ้นทุกปีคี่ การแข่งขันชิงแชมป์หญิงจัดขึ้นในปีที่เลขคู่ ระหว่าง ค.ศ. 2006 ถึง 2018 และเปลี่ยนเป็นกำหนดการปีคี่เพียงในนามใน พ.ศ. 2019
ตารางสรุปเหรียญรางวัลตลอดกาล (ค.ศ. 1974–2021)
อัพเดตหลังมวยสากลสมัครเล่นชิงแชมป์โลก 2021
แบดมินตันชิงแชมป์โลก
แบดมินตันชิงแชมป์โลก (BWF World Championships เดิมชื่อ IBF World Championships) และยังเป็นที่รู้จักกันในชื่อ เวิร์ลแบดมินตันแชมปเปียนชิป (World Badminton Championships) เป็นการแข่งขันกีฬาแบดมินตันที่ได้รับการรับรองโดย สหพันธ์แบดมินตันโลก (BWF) การแข่งขันนี้เป็นหนึ่งในการแข่งขันแบดมินตันที่มีชื่อเสียงที่สุด โดยมีคะแนนอันดับสูงสุด ร่วมกับการแข่งขันกีฬาแบดมินตันในโอลิมปิกฤดูร้อนซึ่งเปิดตัวครั้งแรกในปี ค.ศ. 1992 ผู้ชนะการแข่งขันครั้งนี้ยังได้รับตำแหน่ง "แชมป์โลก" ของกีฬาดังกล่าวและได้รับรางวัลเหรียญทอง
เทเบิลเทนนิสชิงแชมป์โลก
เทเบิลเทนนิสชิงแชมป์โลก (World Table Tennis Championships) เป็นการแข่งขันกีฬาเทเบิลเทนนิสที่รับรองโดยสหพันธ์เทเบิลเทนนิสนานาชาติ (ITTF) การแข่งขันชิงแชมป์โลกจัดขึ้นตั้งแต่ปี พ.ศ. 2469 โดยจัดทุก ๆ 2 ปี ตั้งแต่ปี พ.ศ. 2500 จัดแข่งขันประเภทเดี่ยว 5 รายการ ได้แก่ ชายเดี่ยว หญิงเดี่ยว ชายคู่ หญิงคู่ และคู่ผสม ปัจจุบันจัดในปีเลขคี่ เทเบิลเทนนิสทีมชิงแชมป์โลก (World Team Table Tennis Championships) ซึ่งรวมถึงการแข่งขันประเภททีมชายและทีมหญิงจัดแข่งขันครั้งแรกในปี ค.ศ. 2000 การแข่งขันชิงแชมป์ทีมจัดขึ้นในปีเลขคู่
ฆอร์เฆ ราฟาเอล บิเดลา
ฆอร์เฆ ราฟาเอล บิเดลา (Jorge Rafael Videla; 2 สิงหาคม พ.ศ. 2465 – 17 พฤษภาคม พ.ศ. 2556) เป็นทหารและผู้เผด็จการชาวอาร์เจนตินาซึ่งดำรงตำแหน่งประธานาธิบดีอาร์เจนตินาตั้งแต่วันที่ 29 มีนาคม พ.ศ. 2519 จนถึง 29 มีนาคม พ.ศ. 2524 ระหว่างที่เขาดำรงตำแหน่ง ในทวีปอเมริกาใต้รวมถึงประเทศอาร์เจนตินาอยู่ในช่วงปฏิบัติการคอนดอร์ซึ่งเป็นการปราบปรามนักลัทธิคอมมิวนิสต์ครั้งใหญ่ในภูมิภาคลาตินอเมริกา
เทเบิลเทนนิสชิงแชมป์โลก
ในช่วงแรกของการแข่งขัน ทีมชายของฮังการีเป็นทีมที่โดดเด่น โดยคว้าแชมป์ได้ 12 สมัย ตามมาด้วยทีมญี่ปุ่นครองตำแหน่งช่วงเวลาสั้น ๆ ในทศวรรษ 1950 ตั้งแต่ปี ค.ศ. 1960 เป็นต้นมา จีนได้กลายเป็นประเทศที่มีอำนาจเหนือกว่าในการแข่งขันนี้ และยกเว้นปี ค.ศ. 1989–2000 เมื่อสวีเดนชนะ 4 ครั้ง จีนยังคงครองการแข่งขันต่อไป ทีมชายของจีนมีสถิติแชมป์โลก 22 รายการ
ฆอร์เฆ ราฟาเอล บิเดลา
เขาขึ้นสู่ตำแหน่งประธานาธิบดีจากการรัฐประหารรัฐบาลของอิซาเบล เปรอน ซึ่งเป็นภริยาของฆวน เปรอน อดีตประธานาธิบดี และเขาปกครองประเทศอาร์เจนตินาด้วยความโหดร้าย ในสมัยของเขามีการจับกุมและคุกคามนักเคลื่อนไหว นักการเมืองฝ่ายตรงข้าม นักศึกษา สื่อมวลชน รวมถึงประชาชนภายในประเทศ เป็นเหตุให้มีผู้เสียชีวิตร่วม 13,000 ถึง 30,000 ราย และสูญหายนับพันรายโดยไม่ทราบชะตากรรม โดยเขาได้ใช้สารพัดวิธีการลงโทษและปราบปรามผู้ที่ต่อต้านรัฐบาลของเขา เช่น การซ้อมทรมาน การใช้เก้าอี้ไฟฟ้า การบังคับให้บุคคลสูญหาย การลักพาตัว การวางยาพิษ การบุกบ้านผู้อื่นยามวิกาล การขับรถยนต์ฟอร์ดไม่มีเลขป้ายทะเบียนไล่ชนเหยื่อ การฝังทั้งเป็น รวมถึงการโยนเหยื่อลงจากเครื่องบินระหว่างบินเหนือมหาสมุทรแอตแลนติก เป็นต้น นอกจากนี้เขายังถูกกล่าวหาในเรื่องของการลักพาตัวเด็กทารกที่เกิดจากมารดาซึ่งเป็นนักโทษทางการเมืองในสมัยที่เขายังมีอำนาจ การฆาตกรรมนักโทษการเมืองในเรือนจำและอ้างว่านักโทษยิงตัวเอง รวมถึงการปกป้องผู้ลี้ภัยที่เป็นนาซีที่อยู่ในประเทศ จนเขาได้รับการขนานนนามว่าเป็น "ฮิตเลอร์แห่งปัมปา" นอกจากนี้ในสมัยของเขายังประสบกับภาวะเศรษฐกิจที่ตกต่ำและการก่อการร้ายในประเทศ และเขาไม่สามารถแก้ปัญหาเหล่านี้ได้ นำไปสู่การลงจากตำแหน่งของเขาใน พ.ศ. 2524
เทเบิลเทนนิสชิงแชมป์โลก
ในปี ค.ศ. 1950 ทีมหญิงของญี่ปุ่นเป็นกำลังสำคัญที่สามารถคว้าแชมป์ได้ทั้งหมด 8 รายการ ทีมหญิงจีนเริ่มมีความแข็งแกร่งและครองแชมป์โลกอย่างตั้งแต่ ค.ศ. 1970 เป็นต้นไป พวกเขาแพ้เพียงสองครั้งตั้งแต่ ค.ศ. 1975 ประเทศจีนครองตำแหน่งทีมหญิง 22 รายการ
ตารางสรุปเหรียญรางวัลตลอดกาล
อัพเดตหลัง เทเบิลเทนนิสชิงแชมป์โลก 2022 ทีมคู่จากสมาคมต่าง ๆ ถูกนับเป็นห้าในสิบ
มวยปล้ำชิงแชมป์โลก
ตารางสรุปเหรียญราวัลตลอดกาล
อัพเดตหลังมวยปล้ำชิงแชมป์โลก 2022
การทูตแบบใช้นาวิกานุภาพ
ในการเมืองระหว่างประเทศ การทูตแบบใช้นาวิกานุภาพ หมายถึง การดำเนินงานเพื่อบรรลุเป้าหมายนโยบายการต่างประเทศโดยการแสดงนาวิกานุภาพ (naval power) ให้ปรากฏอย่างชัดแจ้ง หรือสร้างภัยคุกคามทางทหารทั้งทางตรงและทางอ้อม หากไม่สามารถยอมรับข้อตกลงของกำลังที่เหนือกว่าได้ การทูตแบบใช้นาวิกานุภาพถือได้ว่าเป็นหนึ่งในรูปแบบของการใช้อำนาจครอบงำ (hegemony)
นักการทูตและนักวิชาการทางเรือ เจมส์ เคเบิล ให้นิยามปรากฏการณ์นี้ว่า "เป็นการใช้หรือสร้างภัยคุกคามโดยการใช้กำลังทางน้ำภายใต้ขอบเขตที่ไม่ถึงขั้นการทำสงคราม เพื่อคว้าความได้เปรียบหรือเพื่อหลีกเลี่ยงไม่ให้เผชิญความสูญเสียในข้อพิพาทระหว่างประเทศหรือต่อชาวต่างชาติในดินแดนหรือเขตอำนาจของรัฐตนเอง"
เหตุระเบิดในโมกาดิชู ตุลาคม พ.ศ. 2565
วันที่ 29 ตุลาคม ค.ศ. 2022 มีผู้เสียชีวิตอย่างน้อย 100 ราย และบาดเจ็บอย่างน้อย 300 ราย หลังระเบิดติดรถสองคันถูกจุดชนวนในกรุงโมกาดิชู ประเทศโซมาเลีย ฮัสซัน ชีค โมฮามุด ประธานาธิบดีโซมาเลีย กล่าวโทษว่าผู้ก่อเหตุคือกลุ่มก่อการร้ายอัชชะบาบ
เหตุระเบิด
เมื่อเวลา 14:00 น. ระเบิดลูกแรกถูกจุดที่กระทรวงศึกษาธิการ ใกล้กับทางแยกโซเบ และโรงเรียนแห่งหนึ่ง ทางแยกเดียวกันนี้เป็นจุดที่เกิดเหตุระเบิดที่รุนแรงกว่ามาก่อนเมื่อปี 2017 ระเบิดลูกที่สองถูกจุดเมื่อรถพยาบาลมาถึงจุดเกิดเหตุแรก และเป็นช่วงเวลาเที่ยง โดยระเบิดลูกที่สองถูกจุดด้านนอกร้านอาหารแห่งหนึ่งขณะที่ผู้คนจำนวนมากกำลังกินอาหาร ระเบิดทั้งสองลูกรุนแรงจนทำให้กระจกของอาคารใกล้เคียงแตก นอกจากนี้หลังระเบิดทำงานยังมีรายงานว่ามีเสียงปืนดังขึ้นที่กระทรวงศึกษาธิการ เจ้าหน้าที่ประจำกิจการรถพยาบาลอามีน ระบุว่าระเบิดลูกที่สองทำให้รถพยาบาลที่กำลังช่วยผู้บาดเจ็บลุกเป็นไฟ มีคนขับรถพยาบาลและเจ้าหน้าที่กู้ชีพบาดเจ็บอย่างละคน ในขณะที่มีผู้เสียชีวิตจำนวนมากบนรถโดยสารประจำทาง รายงานจากโรงพยาบาลเมดีนา ระบุว่าได้รับศพอย่างน้อย 30 ศพ ที่ญาติผู้เสียชีวิตสามารถระบุตัวตนศพได้ สหการนักหนังสือพิมพ์โซมาลีระบุว่ามีผู้ประกาศข่าวหนึ่งคนเสียชีวิตจากระเบิดลูกที่สอง นอกจากนี้ยังมีผู้ประกาศข่าวของวีโอเอ และช่างภาพข่าวของรอยเตอร์ที่ได้รับบาดเจ็บ
ยิงธนูชิงแชมป์โลก
ยิงธนูชิงแชมป์โลก (World Archery Championships) เป็นการแข่งขันกีฬายิงธนูที่จัดโดยสหพันธ์กีฬายิงธนูสากล (WA) การแข่งขันครั้งแรกที่จัดขึ้นภายใต้ชื่อนี้เกิดขึ้นในปี พ.ศ. 2474
การแข่งขันยิงธนูมีหลายรูปแบบ แต่โดยทั่วไปแล้วการแข่งขันชิงแชมป์โลกจะสงวนไว้สำหรับ 3 รายการต่อไปนี้
ในจำนวนนี้ การแข่งขันชิงแชมป์โลกกลางแจ้งประเภทเป้าหมายยิงธนูมักเรียกง่าย ๆ ว่า ยิงธนูชิงแชมป์โลก (World Archery Championships) และผู้ชนะมักเรียกง่าย ๆ ว่า "แชมป์โลก" การแข่งขันชิงแชมป์กลางแจ้งนั้นจัดขึ้นโดยมีเป้าหมายคงที่ในระยะทางที่กำหนด โดยใช้คันธนูที่หลากหลาย เช่น คันธนูโค้งกลับ (Recurve Bow) จากปี ค.ศ. 1931 และ คันธนูทดกำลัง ตั้งแต่ปี ค.ศ. 1995
แม้ว่าจะไม่เป็นที่รู้จักอย่างกว้างขวาง แต่การแข่งขันชิงแชมป์โลกยังจัดขึ้นในการยิงธนูสำหรับเยาวชน (ประเภทกลางแจ้งเท่านั้น - รายการสำหรับเยาวชนในสนามและในร่มจะจัดขึ้นควบคู่ไปกับการแข่งขันระดับอาวุโส), ยิงธนูคนพิการ, การยิงธนูในมหาวิทยาลัย และ 3D ยิงธนูสามมิติ การแข่งขันสกียิงธนูชิงแชมป์โลกจัดขึ้นครั้งล่าสุดในปี พ.ศ. 2550 แต่ไม่ได้เป็นส่วนหนึ่งของการแข่งขันหมุนเวียนในปัจจุบัน หลังจากการบรรจุกีฬายิงธนูเป็นชนิดกีฬาถาวรในกีฬามหาวิทยาลัยโลกฤดูร้อน การแข่งขันชิงแชมป์โลกของมหาวิทยาลัยจะหยุดเป็นส่วนหนึ่งของยิงธนูชิงแชมป์โลกโดยเปลี่ยนแปลงในปี ค.ศ. 2014
ยกน้ำหนักชิงแชมป์โลก
นักกีฬาแข่งขันกันในหมวดน้ำหนักทั้งหมด 20 ประเภท (10 ประเภทสำหรับผู้ชายและ 10 ประเภทสำหรับผู้หญิง) ได้แก่
ประเภทชาย: 55 กก. 61 กก. 67 กก. 73 กก. 81 กก. 89 กก. 96 กก. 102 กก. 109 กก. และ +109 กก. ประเภทผู้หญิง: 45 กก. 49 กก. 55 กก. 59 กก. 64 กก. 71 กก. 76 กก. 81 กก. 87 กก. และ +87 กก.
รวม
จำนวนเหรียญรางวัลตลอดกาล ใหญ่ (ทั้งหมดทุกท่ายก) ด้านล่างได้รับการอัปเดตหลังจาก ยกน้ำหนักชิงแชมป์โลก 2021
จอห์น ฮอลล์
เซอร์ จอห์น ฮอลล์ (Sir John Hall; เกิด 21 มีนาคม 1933) เป็นนักพัฒนาอสังหาริมทรัพย์ในนอร์ทอีสต์แลนด์ของอังกฤษ เขาเป็นประธานสโมสรกิตติมศักดิ์ตลอดชีพและยังเป็นอดีตประธานสโมสรฟุตบอลนิวคาสเซิลยูไนเต็ดอีกด้วย
ประวัติ
เขาเป็นบุตรชายของคนงานเหมือง ฮอลล์เกิดและเติบโตในนอร์ทซีตัน, แอชชิงตัน, นอร์ทัมเบอร์แลนด์ และเขาเข้าเรียนที่โรงเรียนมัธยมเบดลิงตัน จนถึงปี ค.ศ. 1949 ก่อนที่จะเริ่มธุรกิจของตัวเอง เขาทำงานในอุตสาหกรรมเหมืองแร่ในฐานะนักสำรวจ
ในทศวรรษที่ 1980 บริษัทของฮอลล์คือ คาเมรอน ฮอลล์ ดีเวลอปเมนท์ ได้เป็นผู้รับเหมาก่อสร้างห้างสรรพสินค้าเมโทรเซ็นเตอร์ ใน ดันสตัน เกตส์เฮด
ในเดือนเมษายน ค.ศ. 2010 ฮอลล์ประกาศว่าเขาเป็นมะเร็งต่อมลูกหมากที่ผ่าตัดไม่ได้และกำลังจะเริ่มดำเนินการรักษาด้วยเคมีบำบัดแบบเข้มข้น ในเดือนกุมภาพันธ์ ค.ศ. 2011 มะเร็งถูกควบคุมโดยการใช้ยา และฮอลล์กำลังจดจ่ออยู่กับโครงการสุดท้ายของเขา นั่นคือสวนกุหลาบมูลค่า 2.5 ล้านปอนด์ที่คฤหาสน์วินยาร์ดพาร์ก ของเขา
สโมสรฟุตบอลนิวคาสเซิลยูไนเต็ด
ฮอลล์เข้าซื้อกิจการของนิวคาสเซิลยูไนเต็ดและแต่งตั้งเควิน คีแกนตำนานกองหน้าของทีมเข้ามาเป็นผู้จัดการทีมในเดือนกุมภาพันธ์ ค.ศ. 1992 แทนที่ของออสซี่ อาร์ดิเลสในขณะนั้นสโมสรยังอยู่ในดิวิชัน 2 หรืออีเอฟแอลแชมเปียนชิป ในปัจจุบัน ซึ่งคีแกนพลิกชะตาของสโมสรโดยนำทีมรอดจากการตกชั้นสู่ดิวิชัน 3 หรืออีเอฟแอลลีกวัน ในปัจจุบัน ให้กลายเป็นคู่แข่งชิงแชมป์ลีกกับแมนเชสเตอร์ยูไนเต็ด ในพรีเมียร์ลีกเมื่อปี ค.ศ. 1996
หลังจากการเข้าซื้อกิจการของนิวคาสเซิลยูไนเต็ด ฮอลล์ได้ประกาศความตั้งใจที่จะสร้าง "สโมสรกีฬา" แนวเดียวกับสโมสรกีฬาหลายประเภทในยุโรปเช่น เอฟซี บาร์เซโลนา ด้วยเหตุนี้เขาจึงซื้อ นิวคาสเซิลฟัลคอนส์ (รักบี้), นิวคาสเซิลอีเกิลส์ (บาสเกตบอล) และ เดอร์แรมวอสป์ (ฮ็อกกี้น้ำแข็ง) ในปี ค.ศ. 1995 ซึ่งในเวลาต่อมา เดอแรมวอสป์ ได้เปลี่ยนชื่อเป็น นิวคาสเซิลคอบราส์
ฮอลล์วางแผนที่จะสร้างสนามรักบี้ ฟุตบอล และลานสเก็ตน้ำแข็งแห่งใหม่ที่ลีเซสพาร์ก แต่โครงการถูกปฏิเสธหลังจากการยื่นคำร้องคัดค้านจำนวน 38,000 รายชื่อที่จัดทำโดยชาวบ้านในท้องถิ่น เขาจึงเริ่มสร้างอัฒจันทร์ของเซนต์เจมส์พาร์ก ขึ้นใหม่แทน โดยเริ่มจาก ลีเซส เอนด์ สแตนด์ ซึ่งปัจจุบันรู้จักกันในชื่อ เซอร์ จอห์น ฮอลล์ สแตนด์
ในปี ค.ศ. 1997 ฮอลล์มอบตำแหน่งประธานสโมสรให้กับ เฟรดดี เชพเพิร์ด จากนั้นเขาก็ขายหุ้นทั้งหมด 41.6% ให้กับนักธุรกิจค้าปลีกด้านกีฬา ไมค์ แอชลีย์ จาก สปอร์ตส์ ไดเร็คท์ ในราคา 55 ล้านปอนด์ในวันที่ 23 พฤษภาคม ค.ศ. 2007 โดยประเมินมูลค่าสโมสรไว้ที่ 133.1 ล้านปอนด์
เหตุฝูงชนเบียดกันจนเสียชีวิตในอีแทว็อน พ.ศ. 2565
ในวันที่ 29 ตุลาคม 2022 เวลาราว 22:00 น. เวลาเกาหลี มีผู้เสียชีวิตอย่างน้อย 157 ราย และบาดเจ็บอย่างน้อย 157 คน ในจำนวนนี้อาการสาหัส 33 ราย ในเหตุฝูงชนเบียดกันจนเสียชีวิตระหว่างการเฉลิมฉลองเทศกาลฮาโลวีนในย่านอีแทว็อนของกรุงโซล ประเทศเกาหลีใต้ กรมดับเพลิงแห่งชาติ และกระทรวงมหาดไทยและความปลอดภัย ระบุเบื้องต้นหลังเกิดเหตุว่ามีผู้บาดเจ็บ 100 คน และมี 50 คนที่ต้องเข้ารับการรักษาพยาบาลจากภาวะหัวใจหยุดเต้น เหตุการณ์นี้ถือเป็นภัยพิบัติ (ที่ไม่เกี่ยวเนื่องกับสงคราม) ที่ร้ายแรงที่สุดในเกาหลีใต้นับตั้งแต่การอัปปางของเรือเซว็อลเมื่อปี 2014 ที่เป็นผลให้มีผู้เสียชีวิต 306 ราย
ถนนจุดที่เกิดเหตุเป็นซอยลาดเอียงที่เชื่อมต่อถนนอีแทว็อน (Itaewon-ro) ถนนเส้นหลักของย่าน เข้ากับถนนอีกเส้นหนึ่ง เป็นผลให้ผู้คนอัดแน่นในซอยแคบ ๆ นี้ ซอยมีความยาวเพียง 45 m กว้าง 4 m ส่งผลให้การช่วยเหลือฉุกเฉินไม่สามารถเข้าไปยังถนนได้ มีรายงานว่ามีสายโทรแจ้งขอความช่วยเหลือเกี่ยวกับปัญหาการหายใจอยู่ที่ 81 สาย คลิปวิดีโอและภาพถ่ายที่เผยแพร่บนโลกออนไลน์จำนวนมากแสดงความวุ่นวาย และมีผู้เข้าร่วมเทศกาลแต่งชุดคอสตูมต่าง ๆ พยายามกู้ชีพคนที่นอนอยู่บนพื้นถนน
สำนักข่าวเอ็มบีเอ็นรายงานว่าซอยมีความยาวเพียง 40 m กว้าง 3.2 m ระดับความสูงของซอย 56 m กับ 51.40 m ความลาดชันของซอยจึงเท่ากับ 4.6 m
ภูมิหลัง
มีคนเข้าร่วมการเฉลิมฉลองฮาโลวีนราว 100,000 คนในย่านอีแทว็อน ถือเป็นการฉลองฮาโลวีนครั้งแรกที่ผู้เข้าร่วมไม่ต้องสวมหน้ากากอนามัย นับตั้งแต่ปี 2019 พัก จ็อง-ฮุน ผู้อยู่ในเหตุการณ์กล่าวกับบีบีซีว่า มีผู้ใช้ยาเสพติดและมียาเสพติดในครอบครอง รวมถึงหลายรายเมาสุราและกำลังทะเลาะกัน ด้านสำนักข่าวเอสบีเอส รายงานว่ามีการแจกจ่ายยาเสพติดอย่างแพร่หลายในวันที่เกิดเหตุ
การเบียดกันจนเสียชีวิต
ผู้เห็นเหตุการณ์กล่าวว่าถนนต่าง ๆ รวมถึงซอยที่ลาดลงและแคบใกล้โรงแรมแฮมิลตัน เต็มไปด้วยนักท่องกลางคืนและแทบจะเป็นไปไม่ได้เลยที่เจ้าหน้าที่ฉุกเฉินและรถพยาบาลจะเข้าถึงตัวเหยื่อในซอยได้
ก่อนเกิดเหตุเบียดกันจนเสียชีวิต ตำรวจประสบปัญหาการควบคุมฝูงชนที่จะเข้ามาในเทศกาลฮาโลวีน ผู้เข้าร่วมคนหนึ่งระบุว่าจำนวนคนที่เข้าร่วมเทศกาล "หนาแน่นกว่าปกติ 10 เท่า"
การเบียดกันจนเสียชีวิตเกิดขึ้นในเวลา 22:15 น. (เวลาเกาหลี) ตามซอยใกล้ทางออกแรกของสถานีอีแทว็อนและโรงแรมแฮมิลตัน กลุ่มสื่อท้องถิ่นระบุว่าผู้คนกรูเข้าไปในบาร์แห่งหนึ่งเพราะมีข่าวลือว่ามีผู้มีชื่อเสียงไม่เปิดเผยนามอยู่ในร้าน หรืออาจมีการแจกจ่ายลูกอมเคลือบด้วยสารเสพติดในคลับต่าง ๆ
ถนนที่เกิดเหตุฝูงชนเบียดกันเกิดขึ้นนั้นเชื่อมต่อกับถนนอีแทว็อน ถนนสายหลักในพื้นที่ โดยมีซอยลาดขึ้นประจบกับอีกถนนหนึ่ง ทำให้ผู้คนถูกอัดแน่นและผลักไปตามซอยแคบ ๆ กันตามไป ฝูงชนที่อยู่บนจุดสูงสุดของซอยล้มลงทับฝูงชนที่อยู่ด้านล่าง ซอยนี้มีความยาว 45 m และกว้างเพียง 4 m ซึ่งทำให้บริการฉุกเฉินไม่สามารถเข้าไปได้ ทางการได้กล่าวว่า มีสายโทรศัพท์อย่างน้อย 81 สายจากผู้คนที่กำลังประสบปัญหาในการหายใจ
การเผชิญเหตุครั้งแรกและการปฏิบัติการฉุกเฉิน
หลังจากมีการแจ้งเหตุไปยังสถานีดับเพลิงในเวลา 22:15 น. มีการส่งรถพยาบาลจำนวนสี่คันทันที แต่เนื่องจากฝูงชนขนาดใหญ่ รถพยาบาลจึงประสบความยากลำบากในการเดินทางถึงจุดเกิดเหตุ วิดีโอบนสื่อสังคมแสดงภาพผู้คนนับร้อยอัดแน่นตัวติดกันมากจนเจ้าหน้าที่ผู้ประสบเหตุคนแรกไม่สามารถดึงออกมาได้ ทำให้การปฐมพยาบาลและการกู้ชีพทำได้ช้าขึ้น
เมื่อมีช่องว่างเพิ่มมากขึ้นและผู้คนถูกดึงออกมาได้ มีเหยื่อที่ไม่ได้สติเป็นจำนวนมาก เจ้าหน้าที่กู้ภัย ตำรวจ ประชาชนใกล้เคียง รวมถึงผู้รอดชีวิตทำซีพีอาร์ให้กับเหยื่อ ภาพถ่ายและวิดีโอบนสื่อสังคมแสดงความโกลาหลที่ผู้เข้าร่วมเทศกาลแต่งชุดคอสตูมพยายามกู้ชีพผู้บาดเจ็บ
รถพยาบาลสนับสนุนถึงที่เกิดเหตุอีก 83 คัน ช้าสุดในเวลา 23:45 น. สัญญาณรับโทรศัพท์และอินเทอร์เน็ตไม่สามารถให้บริการได้ชั่วขณะในพื้นที่เนื่องจากมีความพยายามในการติดต่อกับภายนอกเป็นจำนวนมาก
กรมดับเพลิงยงซังระบุว่ายอดผู้เสียชีวิตอาจเพิ่มขึ้นจากผู้บาดเจ็บจำนวนมากที่ถูกนำส่งโรงพยาบาลทั่วเมือง มีการส่งข้อความฉุกเฉินไปยังโทรศัพท์เคลื่อนที่ในเขตยงซัน ขอให้ประชาชนกลับไปยังบ้านของตนเนื่องจาก "อุบัติเหตุฉุกเฉินใกล้โรงแรมแฮมิลตันในอีแทว็อน" กรมดับเพลิงแห่งชาติกล่าวว่ามีการส่งเจ้าหน้าที่ฉุกเฉินกว่า 848 นาย รวมพนักงานดับเพลิง 346 นาย ไปยังพื้นที่เกิดเหตุ สารวัตรทหารสหรัฐที่กำลังลาดตระเวนอยู่ใกล้พื้นที่พร้อมกับตำรวจจากสำนักงานตำรวจแห่งชาติให้การช่วยเหลือในการปฐมพยาบาลและรักษาความสงบในจุดเกิดเหตุ
แม้จะมีการปิดพื้นที่เกิดเหตุไว้โดยตำรวจ แต่บาร์ต่าง ๆ ยังคงดำเนินกิจการต่อ โดยไม่ได้รู้ถึงวิกฤตที่กำลังเกิดขึ้น ผู้คนหลายคนยังเฉลิมฉลองเทศกาลฮาโลวีน
เหยื่อ
สำนักงานตำรวจแห่งชาติเกาหลี ระบุว่ามีผู้เสียชีวิตอย่างน้อย 154 ราย โดยคาดว่ากำลังจะมีผู้เสียชีวิตที่โรงพยาบาลมากขึ้น ผู้เสียชีวิตที่ทราบเป็นหญิง 97 ราย และชาย 56 ราย ผู้เสียชีวิตส่วนใหญ่เป็นวัยรุ่น อายุในช่วง 20 ในจำนวนนี้มีผู้เสียชีวิตเป็นชาวต่างชาติ 26 ราย ซึ่งรวมถึงพลเมืองของอิหร่าน, อุซเบกิสถาน, จีน นอร์เวย์ และคนไทย เสียชีวิต 1 ราย  ในวันรุ่งขึ้นมีผู้เสียชีวิตอีก 2 ราย และต่อมาในวันที่ 11 พฤศจิกายน 2022 ชาวเกาหลีใต้เสียชีวิตเพิ่ม 1 ราย รวม 157 ราย
มีการยืนยันผู้ได้รับบาดเจ็บอย่างน้อย 133 ราย โดยในจำนวนนี้มีอาการสาหัส 24 ราย สำนักงานดับเพลิงแห่งชาติและกระทรวงมหาดไทยของเกาหลี ระบุว่ามีผู้ได้รับบาดเจ็บเกือบ 100 ราย โดยมีถึง 50 รายที่ได้รับการรักษาอย่างเร่งด่วนเนื่องจากมีภาวะหัวใจหยุดเต้น และยังสูญหายกว่า 4,024 ราย
การระบุตัวเหยื่อ
มีรายงานผู้สูญหายประมาณ 355 รายในวันรุ่งขึ้น ตำรวจกล่าวว่าพวกเขาจะระบุตัวเหยื่อและแจ้งข้อมูลให้สมาชิกในครอบครัวได้ทราบ นอกจากนี้ จะมีการเปิดการสอบสวนเพื่อพิจารณาว่าสถานบันเทิงในที่เกิดเหตุได้ปฏิบัติตามกฎความปลอดภัยหรือไม่
ในช่วงบ่ายของวันที่ 30 ตุลาคม สามารถระบุตัวของเหยื่อได้แล้ว 90% ส่วนที่เหลืออีก 10% (12 ศพ) เป็นวัยรุ่นเกาหลีหรือชาวต่างชาติ เบื้องต้น เจ้าหน้าที่กล่าวว่า เป็นการยากที่จะระบุตัวผู้เสียชีวิตได้ในทันที เนื่องจากชุดฮัลโลวีนของพวกเขา และเพราะหลายรายก็ไม่ได้พกเอกสารที่ระบุตัวตนไว้กับตัว โดยศูนย์บริการชุมชนแขวงฮันนัมทำหน้าที่เป็นศูนย์ข้อมูลคนหายชั่วคราว โดยเจ้าหน้าที่ที่มักจะสืบค้นจากสูติบัตรหรือทะเบียนบ้านในการช่วยระบุตัวเหยื่อก่อน พนักงานที่ศูนย์รับโทรศัพท์จากประชาชนเกี่ยวกับการสูญหาย ตั้งแต่ 05.30 น. วันที่ 30 ตุลาคม โดยมีบันทึกเวลาโทรอย่างน้อยแล้ว 3,580 ชั่วโมง
การสืบสวน
ยังอยู่ระหว่างการสอบสวนอย่างละเอียดโดยหน่วยงานที่เกี่ยวข้อง แต่ชเว ซ็อง-บ็อม หัวหน้าแผนกดับเพลิง เขตยงซัน สันนิษฐานว่าเกิดการแตกตื่นและมีคนจำนวนมากล้มลง รัฐบาลได้เปิดการสอบสวนอย่างเป็นทางการ และสัญญาในการหาวิธีรับมือใหม่เพื่อป้องกันเหตุการณ์ที่คล้ายคลึงกันต่อไป
ภายในประเทศเกาหลีใต้
ประธานาธิบดียุน ซ็อก-ย็อล เข้าร่วมฟังบรรยายสรุปสถานการณ์ ได้สั่งการให้มีการช่วยเหลือผู้ได้รับบาดเจ็บโดยด่วนและทบทวนความปลอดภัยของสถานที่จัดงานรื่นเริง โดยได้ออกแถลงการณ์ในเช้าวันถัดมา และได้เข้าชมจุดเกิดเหตุ อีกทั้งประกาศช่วงเวลาไว้ทุกข์ทั่วประเทศจนถึงวันที่ 5 พฤศจิกายน โดยมีการให้ลดธงครึ่งเสาที่อาคารรัฐบาลและที่ทำการสาธารณะ รวมถึงลดกิจกรรมสาธารณะที่ไม่จำเป็น  ขณะที่ โอ เซ-ฮุน ผู้ว่าการกรุงโซลซึ่งขณะเกิดเหตุ กำลังอยู่ในระหว่างการเยือนกลุ่มประเทศในยุโรป ก็เดินทางกลับโซลในทันที
จากนานาชาติ
ผู้นำหลายประเทศแสดงความไว้อาลัยต่อเหตุการณ์ที่เกิดขึ้น เช่นประธานาธิบดีสหรัฐ, นายกรัฐมนตรีญี่ปุ่น, นายกรัฐมนตรีสหราชอาณาจักร เป็นต้น
ธุรกิจในประเทศ
อุตสาหกรรมค้าปลีกและบันเทิงของเกาหลีใต้ได้ออกมายกเลิกการจำหน่ายหรือจัดกิจกรรมหลังเกิดเหตุการณ์นี้ มีการยกเลิกทุกการเฉลิมฉลองเทศกาลในสวนสนุก เช่น เอเวอร์แลนด์ และลอตเต้เวิลด์ ส่วนสตาร์บักส์ ประกาศยกเลิกการส่งเสริมการขายและการขายสินค้าทุกอย่างที่เกี่ยวข้องกับฮัลโลวีนจนถึงวันที่ 1 พฤศจิกายน ร้านสะดวกซื้อแฟรนไชส์ เช่น CU และ GS25 ยกเลิกการจำหน่ายผลิตภัณฑ์ที่เกี่ยวข้องกับฮาโลวีนบนช่องทางออนไลน์ ในขณะที่เอสเอ็มเอนเตอร์เทนเมนต์ ประกาศยกเลิกกิจกรรมฮัลโลวีนทั้งหมดของค่าย รวมถึงเมืองปูซานซึ่งกำลังจัดเทศกาล Busan One Asia Festival ก็ได้ประกาศยกเลิกคอนเสิร์ตที่จะจัดในวันที่ 30 ตุลาคมเช่นกัน
ภายหลังการประกาศช่วงไว้ทุกข์ทั่วประเทศ สถานีโทรทัศน์ต่าง ๆ ของเกาหลีทั้ง เคบีเอส, เอ็มบีซี, เอสบีเอส, ทีวีเอ็น และเจทีบีซี ได้ระงับการออกอากาศรายการเพลงและรายการบันเทิงทั้งหมดโดยเริ่มตั้งแต่วันที่ 30 ตุลาคม และจะแทนที่รายการเหล่านั้นด้วยการรายงานข่าวอย่างต่อเนื่อง
แอน (ภาพยนตร์)
แอน (Faces of Anne) เป็นภาพยนตร์ไทยแนวระทึกขวัญ–จิตวิทยา ที่ออกฉายอย่างเป็นทางการเมื่อวันที่ 13 ตุลาคม พ.ศ. 2565 ซึ่งนำแสดงโดย ชุติมณฑน์ จึงเจริญสุขยิ่ง, วรันธร เปานิล, วิโอเลต วอเทียร์, ภัณฑิรา พิพิธยากร, อรัชพร โภคินภากร, สุทัตตา อุดมศิลป์, เจนนิษฐ์ โอ่ประเสริฐ, แพรวา สุธรรมพงษ์, อิษยา ฮอสุวรรณ และศวรรยา ไพศาลพยัคฆ์ ผลิตโดย ซองซาวด์ โปรดักชั่น จัดจำหน่ายโดย เอ็ม พิคเจอร์ส เขียนบทโดย คงเดช จาตุรันต์รัศมี กำกับภาพยนตร์โดย คงเดช จาตุรันต์รัศมี และราสิเกติ์ สุขกาล
ซน อู-ฮย็อน
ซน อู-ฮย็อน (손우현; ชื่อเกิด ซน ฮย็อน-ซ็อก (손현석; เกิด 30 พฤศจิกายน ค.ศ. 1989) เป็นนักแสดง นักร้อง และนักแต่งเพลงชาวเกาหลีใต้
ปรากฏตัวครั้งแรกทางโทรทัศน์ในปี ค.ศ. 2011 ในฐานะหัวหน้าวง X-5 (กลุ่มไอดอล K-pop) ที่มีชื่อในวงการว่า "กอน" ซนได้รับความสนใจของสาธารณชนอย่างรวดเร็วและได้รับความนิยมจากการแสดงที่โดดเด่นของเขาพร้อมกับกระแสของคลื่นฮัลยูล
ในปีเดียวกัน ซนประสบความสำเร็จในการเดบิวต์ในการแสดงเมื่อเขาได้รับเลือกให้แสดงในละครโทรทัศน์เรื่อง มิสริบลีย์ (2011) ที่ได้รับการยกย่องอย่างกว้างขวาง หลังจากสร้างชื่อเสียงแล้ว ซนก็แสดงในบทบาทที่หลากหลายจากภาพยนตร์และละครชุดทางโทรทัศน์ของเกาหลีใต้ที่ประสบความสำเร็จมากมาย
ผลงานที่โดดเด่นที่สุดของเขา ได้แก่ สปายมย็อง-ว็อล (2011), ไลฟ์ (2018), เดอะนกดูฟลาวเออร์ (2019), ทัช (2020), เม้าส์ (2021) และ โกลเดนสปูน (2022)
แหล่งข้อมูลอื่น
1989
นกมาเลา
นกมาเลา (Malau, Tongan megapode, ) เป็นชนิดของนกในสกุล Megapodius วงศ์ Megapodiidae ปัจจุบันเป็นนกเฉพาะถิ่นในประเทศตองงา นกชนิดนี้ยังเป็นที่รูัจักในชื่ออื่น ๆ เช่น นกเมกะโพดพอลินีเชียและนกเมกะโพดนีอูอาโฟโออู ซึ่งที่มาของชื่อมาจากเกาะนีอูอาโฟโออู อันเป็นที่อยู่อย่างจำกัดของนกชนิดนี้มายาวนานหลายปี คำแสดงคุณลักษณะของนกชนิดนี้ตั้งขึ้นเพื่อเป็นเกียรติแก่กงสุลอังกฤษ William Thomas Pritchard
การกระจายและถิ่นที่อยู่
นกมาเลาเป็นพันธุ์นกเมกะโพดเพียงพันธุ์เดียวที่หลงเหลืออยู่ในตองงา จากเดิมที่มีสี่พันธุ์ในยุคก่อนการเข้ามาของมนุษย์ (ซึ่งเห็นได้จากหลักฐานจากฟอสซิล) และเป็นนกเมกะโพดเพียงพันธุ์เดียวที่เหลือรอดในภูมิภาคพอลินีเชีย การสูญพันธุ์ลักษณะเดียวกันนี้พบได้ในฟีจีและนิวแคลิโดเนีย ซึ่งเคยมีอยู่สามสายพันธุ์ในยุคก่อนประวัติศาสตร์ สำหรับนกเมกะโพดสายพันธุ์นี้เคยมีการกระจายตัวอย่างกว้างขวาง โดยพบได้ทั้งในตองงา, ซามัว และนีวเว สาเหตุของการสูญพันธุ์และลดจำนวนลงเกิดจากการเข้ามาของมนุษย์บนเกาะ รวมไปถึงการล่านกโตเต็มวัย และโดยเฉพาะอย่างยิ่งจากการเก็บไข่ และจากการล่าโดยสิ่งมีชีวิตชนิดพันธุ์ต่างถิ่น
สถานะและการอนุรักษ์
นกมาเลาถูกคุกคามจากปัจจัยเดียวกันอันนำไปสู่การลดลงของประชากรนกทั่วพอลินีเชีย ไข่ของนกยังถูกเก็บรวบรวมโดยคนท้องถิ่น แม้ว่าในทางทฤษฎีจะมีการคุ้มครองจากรัฐบาล และยังมีการล่าเกิดขึ้นอยู่บ้าง นกมาเลายังได้รับการปกป้องจากความยากในการเข้าถึงถิ่นที่อยู่ ด้วยความเสี่ยงของประชากรกลุ่มเดียว จึงมีความพยายามในการโยกย้ายไข่ไปยังเกาะแห่งใหม่อันได้แก่เกาะลาเตและโฟนูอาเลอี การโยกย้ายไปยังโฟนูอาเลอีประสบความสำเร็จ และประมาณได้ว่ามีนกอยู่ 350–500 ตัว แต่การสำรวจที่เกาะลาเตพบว่าการโยกย้ายไข่นั้นล้มเหลว
สภาเมืองพัทยา
สภาเมืองพัทยา (ตัวย่อ: ส.ม.) เป็นองค์กรฝ่ายสภาของเมืองพัทยา มีหน้าที่ควบคุม ตรวจสอบและดูแลการบริหารราชการพัทยาของฝ่ายบริหารอันมีนายกเมืองพัทยาเป็นหัวหน้าคณะฯ ซึ่งประธานสภาเมืองพัทยาคนปัจจุบัน คือ นายบรรลือ กุลละวณิชย์ ,นายไพรวัลย์ อารมณ์ชื่น เป็นรองประธานสภาเมืองพัทยาคนที่ 1 และนายวิเชษฐ หนองใหญ่ เป็นรองประธานสภาเมืองพัทยาคนที่ 2
โครงสร้าง
สภาเมืองพัทยามีสมาชิกสภาเมืองพัทยาที่มาจากการเลือกตั้งหรือแต่งตั้ง ซึ่งมีจำนวนและวาระแตกต่างกันไปแล้วแต่กำหนด
สมาชิกสภาเมืองพัทยา
สำหรับสภาเมืองพัทยา พ.ศ. 2565 สมาชิกสภา 24 คนมาจากการเลือกตั้งระบบแบ่งเขต โดยมีสมาชิก 6 คนต่อ 1 เขตเลือกตั้งของเมืองพัทยา มีวาระดำรงตำแหน่งคราวละ 4 ปี
สภาเมืองพัทยาชุดปัจจุบัน มาจากการเลือกตั้งเมื่อวันที่ 22 พฤษภาคม 2565 มีจำนวนทั้งสิ้น 24 คน
ค่าตอบแทน
ประธานสภาเมืองพัทยา เงินเดือน 30,540 บาท
รองประธานสภาเมืองพัทยา เงินเดือน 23,990 บาท
สมาชิกสภาเมืองพัทยา เงินเดือน 19,440 บาท
เลขานุการประธานสภาเมืองพัทยา เงินเดือน 19,440 บาท
ผู้ช่วยเลขานุการประธานสภาเมืองพัทยา เงินเดือน 13,880 บาท
แวมไพร์เซอร์ไวเวอส์
แวมไพร์เซอร์ไวเวอส์ เป็นวิดีโอเกมแนวโรกไลก์ยิงแหลก (ชูตเอ็มอัป) ซึ่งพัฒนาและเผยแพร่โดยลูกา กาลันเต ผู้เป็นที่รู้จักในอีกชื่อ poncle เกมปล่อยฉบับเออร์ลีแอ็กเซส (early access) ออกมาเมื่อวันที่ 17 ธันวาคม พ.ศ. 2564 และวางจำหน่ายอย่างเต็มรูปแบบในวันที่ 20 ตุลาคม พ.ศ. 2565
ผู้เล่นจะควบคุมตัวละครที่โจมตีแบบอัตโนมัติขณะที่กำลังต่อสู้กับสัตว์ประหลาดที่มาเป็นระลอกต่อเนื่อง โดยมีเป้าหมายให้เอาชีวิตรอดจากการจู่โจมให้นานที่สุดเท่าที่ทำได้และปลดล็อกตัวละคร อาวุธ และวัตถุเรลิกเพิ่มเติมเพื่อใช้ต่อไปในการเล่นครั้งถัดไป และแม้ว่าชื่อและงานศิลปะหลักของเกมจะประกอบด้วยแวมไพร์ สัตว์ประหลาดที่จะต้องเผชิญหน้าทุก ๆ ชนิดไม่มีชนิดใดเลยที่เป็นแวมไพร์
รูปแบบการเล่น
ผู้เล่นจะเลือกหนึ่งในตัวละครต่าง ๆ ที่มีพลังวิเศษและอาวุธเริ่มต้นที่ต่างกัน และควบคุมตัวละครนั้นผ่านแผนที่ที่ไม่มีจุดจุบที่มีแผนผังซ้ำที่สร้างขึ้นโดยอัตโนมัติ อาวุธของผู้เล่นจะโจมตีแบบอัตโนมัติ โดยมีเป้าหมายให้เอาชีวิตรอดให้นานที่สุดเท่าที่ทำได้จากการจู่โจมของสัตว์ประหลาดที่มาเป็นระลอกต่อเนื่องซึ่งจะสร้างความเสียหายเมื่อสัมผัสโดนผู้เล่น ผู้เล่นจะสามารถเก็บเกี่ยวอัญมณีแต้มประสบการณ์ได้จากการเอาชนะสัตว์ประหลาดและการสำรวจแผนที่ต่าง ๆ เพื่อเพิ่มเลเวล หรือ "floor chicken" (ไก่พื้น) เพื่อฟื้นฟูเลือดของผู้เล่นและไอเทมอื่น ๆ ที่เป็นประโยชน์ ผู้เล่นจะได้รับตัวเลือกสามหรือสี่ตัวเลือกสำหรับอาวุธและพลังวิเศษตั้งรับเพิ่มในทุก ๆ ครั้งที่เลเวลสูงขึ้น และเมื่อผู้เล่นสะสมอาวุธกับพลังวิเศษได้ครบอย่างละหกชนิดแล้วและได้อัปเกรดจนสุดแล้ว ผู้เล่นจะได้รับเฉพาะเหรียญทองหรือไก่เพิ่มเท่านั้นในทุก ๆ ครั้งที่เลเวลสูงขึ้น นอกจากนี้แล้วก็สามารถอัปเกรดอาวุธและพลังวิเศษได้อีกทางด้วยการเปิดหีบซึ่งหล่นจากสัตว์ประหลาดที่มีพลังมากเป็นพิเศษ โดยอาจมีไอเทมอยู่หนึ่ง สาม หรือห้าชิ้น อาวุธส่วนใหญ่มีรูปขั้นสุดท้ายซึ่งจะได้จากการเปิดหีบหลังจากได้อัปเกรดพวกมันจนสุดแล้วและประกอบด้วยเงื่อนไขเฉพาะอื่น ๆ
การเล่น แวมไพร์เซอร์ไวเวอส์ แต่ละรอบมีจำกัดเวลาแบบอ่อนอยู่ที่ 15 หรือ 30 นาทีขึ้นอยู่กับว่าเลือกเล่นแผนที่ไหน เมื่อถึงจำกัดเวลาแล้ว แผนที่จะถูกล้างและศัตรูตัวสุดท้ายซึ่งแข็งแกร่งอย่างมากชื่อว่า "Death" จะปรากฏตัว โดยจะมี Death ปรากฏตัวออกมาทุก ๆ หนึ่งนาทีเพื่อให้ผู้เล่นต้องตายลงในที่สุด การเล่นครั้งใดที่ถึงหรือเลยจำกัดเวลาของแผนที่ไปจะถือว่าเป็นการเล่นจบเกมโดยสำเร็จ และจะได้รางวัลเหรียญทองเพิ่ม ในระหว่างแต่ละเกมจะสามารถใช้เหรียญทองซึ่งสะสมไว้เพื่อปลดล็อกตัวละครใหม่ ๆ และพลังวิเศษถาวรได้ นอกจากนั้น เมื่อสำเร็จคำท้าแล้วผู้เล่นก็จะสามารถปลดล็อคแผนที่ อาวุธ และตัวละครใหม่ ๆ ได้
เนื้อเรื่อง
ฉากของเกมแวมไพร์เซอร์ไวเวอส์อยู่ในชนบทอิตาลีใน พ.ศ. 2564 ฝูงสัตว์ประหลาดที่ Bisconte Draculó เสกขึ้นมาทำลายล้างแผ่นดิน ครอบครัว Belpaese และผู้รอดชีวิตวีรบุรุษคนอื่น ๆ ถือเป็นหน้าที่ของพวกเขาในการไล่ล่าและเอาชนะ Draculó ให้จนได้ ภารกิจนี้นำพาพวกเขาผ่านพื้นที่ที่เต็มไปด้วยสัตว์ประหลาด ไม่ว่าจะเป็นป่าต้องคำสาป ห้องสมุดผีสิง โรงงานนมร้าง หอคอยลางร้าย และวิหารต่างโลก
การพัฒนา
นักพัฒนาลูกา "poncle" กาลันเต ได้อธิบายว่าเขาสร้างเกมแวมไพร์เซอร์ไวเวอส์ขึ้นมาเพราะเขาอยากจัดการชุมชน อย่างที่เขาเคยมีประสบการณ์เป็นผู้ดูแลในเซิร์ฟเวอร์เกมอัลติมาออนไลน์ (Ultima Online) มาก่อน โดยเกมได้รับแรงบันดาลใจมาจากเกมมือถือ Magic Survival ซึ่งมีตัวละครที่โจมตีศัตรูแบบอัตโนมัติเช่นกัน ขั้นพัฒนาฉบับเออร์ลีแอ็กเซสใช้เวลาประมาณหนึ่งปี และกาลันเตใช้เงินประมาณ 1100 ปอนด์สเตอร์ลิงไปกับแอสเซ็ต ศิลปะ และดนตรี
ความสำเร็จของเกมเกินความคาดหวังของกาลันเต และทำให้เขาสามารถลาออกจากงานของเขาได้ในเดือนกุมภาพันธ์ พ.ศ. 2565 เพื่อมุ่งพัฒนาเกมอย่างเต็มตัว เขาได้ "เพื่อนบางคน" มาช่วยเขาอย่างไม่เป็นทางการในเวลาว่าง เนื้อหาที่วางแผนไว้มีอาวุธ ตัวละคร และแผนที่เพิ่มเติม รวมทั้ง "โหมดไม่มีที่สิ้นสุด" กาลันเตตั้งใจจะเอาเกมแวมไพร์เซอร์ไวเวอส์ออกจากเออร์ลีแอ็กเซสภายในปลาย พ.ศ. 2565
ในวันที่ 24 มีนาคม 2022 กาลันเตประกาศว่าเขาได้จ้างฟรีแลนซ์เซอร์หลายคนเพื่อขยายทีมแวมไพร์เซอร์ไวเวอส์แล้วอัตราการพัฒนาก็เร็วขึ้น นอกจากเขาได้วางแผนเค้าโครงขอบเขตของเนื้อหาใหม่ที่สัญญาไว้ กาลันเตยังได้อธิบายว่าหมุดหมายหลักซึ่งได้ตั้งไว้สำหรับฤดูร้อนปี 2565 คือการพอร์ตเกมแวมไพร์เซอร์ไวเวอส์ไปยังเกมเอนจิน "มาตรฐานอุตสาหกรรม" เพื่อพัฒนาประสิทธิภาพทั่วไปของมัน
การตอบรับ
แม้ว่าแวมไพร์เซอร์ไวเวอส์เมื่อปล่อยออกมาตอนแรกไม่เป็นที่รู้จัก แต่เมื่อปลายเดือนมกราคม 2565 ก็ได้กลายเป็นที่นิยมขึ้นมาและมีผู้เล่นสูงถึง 30,000 คนพร้อมกันบนสตีม ตัวเลขนี้สูงขึ้นเรื่อย ๆ จนผู้เล่นมากกว่า 70,000 คนพร้อมกันในเดือนถัดมา แม้ว่าไม่ใช่เกมแรกในแนวนี้ แวมไพร์เซอร์ไวเวอส์กลับทำให้มีเกมอื่นหลายเกมที่มีรูปแบบการเล่นอัตโนมัติและการเดินหน้าแบบโรกไลก์ปล่อยออกมาในปีต่อ ๆ มา ซึ่งส่วนมากในราคาต่ำและอยู่ในเออร์ลีแอ็กเซส
เอียน วอล์กเกอร์ (Ian Walker) จากโคตากุ (Kotaku) และเกรอัม สมิธ (Graham Smith) จากร็อก เปเปอร์ ช็อทกัน (Rock Paper Shotgun) ได้ยกย่องเกมนี้โดยเปรียบเทียบเหมือนกับโดปามีน นิโคล คาร์เปนเตอร์ (Nicole Carpenter) จากเว็บไซต์โพลีกอน (Polygon (website)) ได้กล่าวถึงความลึกของเกม โดยกล่าวว่า "ฉันไม่เห็นสตรีมเมอร์ (Online streamer) คนไหนที่เห็นเล่นเกมนี้เหมือนกันเลยสักคน" แอรอน ซิมเมอร์แมน จากอาร์ซ เทกนิกา (Ars Technica) ยกให้แวมไพร์เซอร์ไวเวอส์เป็นตัวเลือกของเขาสำหรับเกมแห่งปี
แวมไพร์เซอร์ไวเวอส์ถูกเสนอชื่อในหมวดหมู่ Best Early Access Launch สำหรับรางวัลโกลเดินจอยสติก (Golden Joystick Awards)
สมโภชน์ อาหุนัย
สมโภชน์ อาหุนัย เกิดในครอบครัวชนชั้นกลาง มีความสนใจด้านอิเล็กทรอนิกส์ตั้งแต่เด็ก เรียนระดับมัธยมศึกษาที่โรงเรียนเซนต์คาเบรียล ระดับอุดมศึกษาที่สาขาวิศวกรรมไฟฟ้าที่ คณะวิศวกรรมศาสตร์ จุฬาลงกรณ์มหาวิทยาลัย จากนั้นประมาณ พ.ศ. 2532 ศึกษาด้านธุรกิจจากมหาวิทยาลัยพิตต์สเบิร์ก นอกจากนั้นยังได้รับวิศวกรรมศาสตรดุษฎีบัณฑิตกิตติมศักดิ์ (วิศวกรรมพลังงานทดแทนและสิ่งแวดล้อม) มหาวิทยาลัยเทคโนโลยีราชมงคลอีสาน หลังเรียนจบทำงานเป็นฝ่ายขา่ยที่บริษัทล็อกซเล่ย์ จากนั้นร่วมทุนกับเพื่อนเปิดบริษัท 2–3 บริษัท ทั้งบริษัทตกแต่งภายใน นำเข้าส่งออก หรือแม้แต่เอาผ้ามาขายที่สยามสแควร์
เมื่อเกิดวิกฤตต้มยำกุ้ง บริษัทที่ทำงานอยู่ถูกบังคับขายให้ต่างชาติ จึงรวบรวมเงินจำนวนหนึ่งแล้วเข้าซื้อบริษัทหลักทรัพย์ ปัจจุบันก็คือบริษัทหลักทรัพย์หยวนต้า รวมถึงได้ทำงานในบริษัทต่าง ๆ หลายบริษัท เช่น เป็นนักวิเคราะห์หลักทรัพย์ในบริษัทโบรกเกอร์ต่างชาติ, บงล. บุคคลัภย์ และ บล. นวธนกิจ ต่อมา พ.ศ. 2549 สมโภชน์ก่อตั้งบริษัทซันเทคปาล์มออยล์ จำกัด ขึ้นมา ด้วยทุนจดทะเบียนเริ่มแรก 50 ล้านบาท หลังจากนั้นเปลี่ยนชื่อเป็นบริษัท พลังงานบริสุทธิ์ จำกัดจดทะเบียนในตลาดหลักทรัพย์ MAI มาตั้งแต่ พ.ศ. 2556 และย้ายเข้ามาซื้อขายในตลาดหลักทรัพย์แห่งประเทศไทย (SET) ครั้งแรกเมื่อวันที่ 6 มกราคม พ.ศ. 2560
รายชื่อตำบลในประเทศไทยเรียงตามจำนวนประชากร
ต่อไปนี้คือ รายชื่อตำบลในประเทศไทยเรียงตามจำนวนประชากร
อีซิม
อีซิม (embed-SIM/electronic-SIM) เป็น ซิมการ์ด อิเล็กทรอนิกส์ชิปแบบฝังตัวที่สามารถติดตั้งชุดคำสั่งที่ต้องการได้ซึ่งถูกฝังตัวมาพร้อมอุปกรณ์ แทนที่จะเป็น วงจรรวม ที่ติดตั้งในแผ่นโลหะเป็น การ์ดวงจรรวมสากล ที่สามารถถอด-ใส่ได้ (UICC) ซึ่งปกติแล้วตัวแผ่นการ์ดมักใช้เป็นวัสดุพลาสติก PVC  แต่เมื่อเป็นเทคโนโลยี eSIM นั้นจะแตกต่างออกไปโดยจะใช้การลงชุดคำสั่งแบบซอฟต์แวร์ลงไปในไมโครชิป eUICC ที่ฝังมาพร้อมอุปกรณ์
มาตรฐาน eSIM เปิดตัวครั้งแรกในปี 2559 โดย บริษัท Apple Inc., บนอุปกรณ์นาฬิกาอัจฉริยะ Apple Watch ชนิดแบบ (GPS+Cellular) ; ตั้งแต่นั้นเป็นต้นมา eSIM ได้เริ่มแทนที่ซิมจริงในโดเมนรวมถึงโทรศัพท์เคลื่อนที่บางยี่ห้อไปบ้างแล้วในปัจจุบัน
ดันเจียนซีจ II: โบรเคนเวิลด์
ดันเจียนซีจ II: โบรเคนเวิลด์ (Dungeon Siege II: Broken World) เป็นภาคเสริมสำหรับดันเจียนซีจ II ที่เป็นวิดีโอเกมเล่นตามบทบาทและดำเนินเนื้อเรื่องที่ยังไม่จบบริบูรณ์ของเกมก่อนหน้า เกมนี้ได้รับการพัฒนาโดยบริษัทแก๊สเพาเวิร์ดเกมส์ และเผยแพร่โดยบริษัททูเค เกมส์
รูปแบบการเล่น
ภาคเสริมนี้มีลักษณะเฉพาะหลายอย่าง รวมถึงคลาสลูกผสมสองคลาสตามคลาสที่มีอยู่, คนแคระในฐานะเผ่าพันธุ์ที่เล่นได้ ตลอดจนระบบสูตรผสมการฝีมือทางช่าง ซึ่งเป็นไอเทมข้ามฝั่งของเพลย์สเตชัน พอร์เทเบิล เพื่อโปรโมต และใช้ร่วมกับดันเจียนซีจ: โธรนออฟแอกโกนี
โครงเรื่อง
เกมยังคงดำเนินต่อไปจากส่วนที่เหลือของดันเจียนซีจ II เช่นเดียวกับเกมหลัก ภาคโบรเคนเวิลด์อุบัติขึ้นที่ทวีปอารานนา อย่างไรก็ตาม โลกเปลี่ยนไปมากหลังจากการตายของวัลดิสและการกระทบกันของดาบแห่งซารามอธและโล่แห่งอาซูไน ซึ่งตัวเอกยังคงไล่ตามดาร์กวิซเซิร์ดที่คอยชี้แนะวัลดิส และบงการสิ่งที่เกิดขึ้นระฟว่างดันเจียนซีจ II อย่างมาก
ส่วนที่ 1
ด้วยการใช้ไม้เท้าของแคนเรด ผู้เล่นสามารถติดตามดาร์กวิซเซิร์ดในเคลวาเรนเวสต์ ดาร์กวิซเซิร์ดอธิบายให้ผู้เล่นรู้ว่าเขาคือโอเวอร์เมจแห่งซินบรี และกำลังพยายามนำคนของเขากลับไปยังอารานนา แล้วโอเวอร์เมจนี้ได้หนีไปทันที จากการสนทนา ผู้เล่นได้ทราบว่าโอเวอร์เมจดังกล่าวได้นำการทำลายล้างมาสู่อาแมนลูที่เป็นบ้านเกิดของตัวเอกแล้ว จากนั้น ผู้เล่นจะหาทางไปยังอาแมนลู
การตอบรับ
ภาคโบรเคนเวิลด์ได้รับบทวิจารณ์ "แบบผสม" ทางเว็บไซต์รวบรวมบทวิจารณ์ เมทาคริติก
สถานีรถไฟใต้ดินวรโสวา
วรโสวา (वर्सोवा; Versova) เป็นสถานีและสถานีปลายทางฝั่งตะวันตกของสาย 1 มุมไบเมโทร ให้บริการพื้นที่เซเวนบังกาโลวส์, ถนนยารี และ ย่านวรโสวา ของอานเธรี มุมไบ เปิดให้บริการต่อสาธารณะครั้งแรกในวันที่ 8 มิถุนายน 2014 ประกอบด้วยชานชาลาสองชานชาลา The station is located at Seven Bungalows.
ราว 12% ของผู้โดยสารด้วยสาย 1 เดินทางผ่านสถานีนี้ สถานีนี้เป็นสถานที่มีผู้ใช้บริการมากที่สุดเป็นอันดับสามในสาย 1 รองลงมาจากสถานีฆาตโกปัร และ สถานีอานเธรี
วัดไพรสณฑ์ศักดาราม
วัดไพรสณฑ์ศักดาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลหล่มสัก อำเภอหล่มสัก จังหวัดเพชรบูรณ์ มีที่ดินตั้งวัด เนื้อที่ 12 ไร่ 3 งาน 35 ตารางวา มีที่สงฆ์ 1 แปลง เนื้อที่ 1 ไร่ 1 งาน 93 ตารางวา ปัจจุบันมีพระปริยัติพัชราภรณ์ (สุพจน์ ปญฺญาธโร) ดำรงตำแหน่งเจ้าอาวาส
วัดไพรสณฑ์ศักดาราม เดิมชื่อ วัดป่า สร้างวัดเมื่อ พ.ศ. 2382 โดยพระสุริยวงศาชนสงครามภักดีวิริยกรมพาหะ (คง) เจ้าเมืองหล่มสัก เป็นวัดคู่เมืองเพราะเป็นสถานที่ประกอบพิธีถือน้ำพิพัฒน์สัตยา ต่อมาได้เปลี่ยนชื่อเป็น วัดอรัญญาวสี เมื่อ พ.ศ. 2484 ได้เรียกชื่อใหม่ว่า วัดป่าหล่มสัก หลังจากเปลี่ยนมาเป็นจังหวัดเพชรบูรณ์แล้ว จึงเปลี่ยนเป็นชื่อ "วัดไพรสณฑ์ศักดาราม" เมื่อ พ.ศ. 2495 วัดได้รับพระราชทานวิสุงคามสีมาเมื่อ พ.ศ. 2505 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาวันที่ 20 เมษายน พ.ศ. 2508 ภายหลังได้รับการบูรณปฏิสังขรณ์เสนาสนะ และถาวรวัตถุต่าง ๆ มาตามลำดับ ได้รับการสถาปนาเป็นพระอารามหลวงชั้นตรีชนิดสามัญ นับตั้งแต่วันที่ 31 สิงหาคม พ.ศ. 2522
ในวัดมีพระอุโบสถหลังเก่า มีลายปูนปั้นที่หัวเสา มีคันทวยแกะไม้สวยงาม
วัดประตูดาว
วัดประตูดาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองเพชรบูรณ์ จังหวัดเพชรบูรณ์ มีที่ดินตั้งวัดเนื้อที่ 10 ไร่ 2 งาน 78 ตารางวา อาณาเขตทิศเหนือยาว 80 วา ติดกับถนนสาธารณะ ทิศใต้ยาว 58 วา ติดกับแม่น้ำป่าสัก ทิศตะวันออกยาว 40 วา ติดกับที่ดินเพื่อการครอบครอง ทิศตะวันตกยาว 48 วา ติดกับกำแพงเมือง และมีที่ธรณีสงฆ์จำนวน 2 แปลง เนื้อที่ 10 ไร่ 1 งาน
วัดประตูดาวตั้งวัดเมื่อ พ.ศ. 2319 โดยมีหลวงพล หัวหน้าตุลาการเพชรบูรณ์ เป็นผู้ดำเนินการจัดสร้าง ได้รับพระราชทานวิสุงคามสีมาเมื่อ พ.ศ. 2445 ได้รับพระราชทานวิสุงคามสีมาครั้งหลังเมื่อวันที่ 6 พฤศจิกายน พ.ศ. 2539 ในอดีตเชื่อว่าวัดประตุดาวมีชื่อว่า วัดประตูผี เป็นที่ลำเลียงศพของนักโทษที่ถูกประหารชีวิต ณ บริเวณวัดมหาธาตุ พระอารามหลวงในปัจจุบัน และต่อมาได้ยกเลิกการประหารชีวิตทำให้ได้มีการเปลี่ยนชื่อวัดให้เป็นชื่อที่ฟังแล้วเป็นมงคลจึงได้ชื่อว่า "วัดประตูดาว"
สาย 1 (รถไฟใต้ดินมุมไบ)
สายสีน้ำเงินเปิดให้บริการในวันที่ 8 มิถุนายน 2014 และเป็นระบบเมโทรที่มีผู้เข้าใช้บริการหนาแน่นที่สุดเป็นอันดับแปดของโลก
การแต่งตั้งให้อัครสาวกสิบสองคน
คัมภีร์ไบเบิล
รายงานจากลูกา: "ต่อมาคราวนั้นพระองค์เสด็จไปที่ภูเขาเพื่อจะอธิษฐาน และได้อธิษฐานต่อพระเจ้าคืนยังรุ่ง ครั้นรุ่งเช้าแล้วพระองค์ทรงเรียกสาวกของพระองค์ แล้วทรงเลือกสิบสองคนออกจากหมู่สาวกนั้น ที่พระองค์ทรงเรียกว่า อัครสาวก คือซีโมน (ที่พระองค์ทรงให้ชื่ออีกว่า เปโตร) อันดรูว์น้องชายของเปโตร ยากอบและยอห์น ฟีลิปและบารโธโลมิว มัทธิวและโธมัส ยากอบบุตรชายของอัลเฟอัส ซีโมนที่เรียกว่า เศโลเท ยูดาสน้องชายของยากอบ และยูดาสอิสคาริโอทที่เป็นผู้ทรยศพระองค์ไว้นั้น"
รายงานจากมัทธิว: "เมื่อพระองค์ทรงเรียกสาวกสิบสองคนของพระองค์มาแล้ว พระองค์ก็ประทานอำนาจให้เขาขับผีโสโครกออกได้ และให้รักษาโรคและความเจ็บไข้ทุกอย่างให้หายได้ อัครสาวกสิบสองคนนั้นมีชื่อดังนี้ คนแรกชื่อซีโมนที่เรียกว่าเปโตร กับอันดรูว์น้องชายของเขา ยากอบบุตรชายเศเบดี กับยอห์นน้องชายของเขา ฟีลิปและบารโธโลมิว โธมัสและมัทธิวคนเก็บภาษี ยากอบบุตรชายอัลเฟอัส และเลบเบอัสผู้ที่มีชื่ออีกว่าธัดเดอัส ซีโมนชาวคานาอันและยูดาสอิสคาริโอทผู้ที่ได้ทรยศพระองค์ไว้นั้น"
รายงานจากมะระโก: "แล้วพระองค์เสด็จขึ้นภูเขา และพอพระทัยจะเรียกผู้ใด พระองค์ก็ทรงเรียกผู้นั้น แล้วเขาได้มาหาพระองค์ พระองค์จึงทรงตั้งสาวกสิบสองคนไว้ให้พวกเขาอยู่กับพระองค์ เพื่อพระองค์จะทรงใช้เขาไปประกาศ และให้มีอำนาจรักษาโรคต่างๆและขับผีออกได้ และซีโมนนั้น พระองค์ทรงประทานชื่ออีกว่าเปโตร และยากอบบุตรชายเศเบดีกับยอห์นน้องชายของยากอบ ทั้งสองคนนี้พระองค์ทรงประทานชื่ออีกว่า โบอาเนอเย แปลว่า ลูกฟ้าร้อง อันดรูว์ ฟีลิป บารโธโลมิว มัทธิว โธมัส ยากอบบุตรชายอัลเฟอัส ธัดเดอัส ซีโมนชาวคานาอัน และยูดาสอิสคาริโอทที่ได้ทรยศพระองค์นั้น พระองค์และพวกสาวกจึงเข้าไปในเรือน"
ในพระวรสารนักบุญมัทธิว ตอนนี้เกิดขึ้นไม่นานก่อนปาฏิหาริย์ของการรักษาคนมือลีบ ในพระวรสารนักบุญมะระโกกับพระวรสารนักบุญลูกากล่วว่าเหตุการณ์นี้เกิดขึ้นไม่นานหลังจากปาฏิหาริย์
ดังนั้น การแต่งตั้งให้อัครสาวกเกิดขึ้นก่อนการตรึงพระเยซูที่กางเขน ส่วนพระมหาบัญชาเกิดขึ้นหลังการคืนพระชนม์
คลองวัดประดู่ (จังหวัดสมุทรสงคราม)
คลองวัดประดู่ หรือ คลองประดู่ เป็นคลองที่แยกจากคลองแควอ้อม (หรือแม่น้ำอ้อมซึ่งเชื่อว่าเป็นลำน้ำแม่กลองเก่า) ที่แนวแบ่งเขตระหว่างตำบลเหมืองใหม่ อำเภออัมพวา จังหวัดสมุทรสงคราม กับตำบลวัดเพลง อำเภอวัดเพลง จังหวัดราชบุรี ไหลไปทางใต้โดยเป็นเส้นแบ่งเขตระหว่างอำเภออัมพวา จังหวัดสมุทรสงคราม กับอำเภอวัดเพลงและอำเภอปากท่อ จังหวัดราชบุรี และระหว่างอำเภออัมพวา จังหวัดสมุทรสงคราม กับอำเภอเขาย้อย จังหวัดเพชรบุรี จากนั้นไหลเข้าเขตอำเภอเขาย้อย แล้วไปลงคลองบ้านน้อยที่หมู่ที่ 7 บ้านบางสามแพรก ตำบลเขาย้อย มีความยาวประมาณ 27 กิโลเมตร ปากคลองด้านเหนืออยู่ข้างวัดแก้วเจริญ ชาวบ้านเรียกปากคลองด้านนี้เป็น 2 ชื่อ คือ "ปากคลองวัดประดู่" หรือ "ปากคลองวัดแก้ว"
ปากคลองบริเวณวัดแก้วเจริญเป็นชุมชนเก่าแก่ที่เรียกว่า "สวนนอก" และวัดแก้วเจริญเป็นวัดโบราณสมัยกรุงศรีอยุธยา เป็นวัดร้างมานานจนชาวบ้านท่าใหญ่กรุงศรีอยุธยาได้อพยพหลบภัยพม่า เมื่อเสียกรุง พ.ศ. 2310 พบวัดร้างนี้ ภายหลังได้มีการปฏิสังขรณ์วัดนี้ และปรากฏหลักฐานใน ''จดหมายเล่าเรื่องตามเสด็จพระบาทสมเด็จพระจุลจอมเกล้าเจ้าอยู่หัวประพาสหัวเมืองเมื่อ ร.ศ. 123'' (พ.ศ. 2447) ปรากฏชื่อ "ตลาดปากคลองวัดประดู่" ชุมชนคงอาศัยอยู่บนเรือนแพ ภายหลังได้สร้างบ้านแถวไม้ปลูกต่อ ๆ กันไป ปัจจุบันราษฎรส่วนใหญ่ประกอบอาชีพทำสวนมะพร้าวและส้มโอ ทำนาข้าว และเลี้ยงปลา และมีวุ้นมะพร้าวเป็นผลิตภัณฑ์ที่สำคัญของชุมชน
ตอนกลางของคลองวัดประดู่เป็นชุมชนสวนมะพร้าว นาข้าว และบ่อเลี้ยงปลา น้ำในคลองวัดประดู่ไหลไปลงทะเลได้สองทาง ทางแรกไปทางจังหวัดเพชรบุรี อีกทางหนึ่งไหลผ่านฝายที่ตำบลแพรกหนามแดง อำเภออัมพวา ผ่านชุมชนยี่สาร ทั้งสองทางไปบรรจบกับแม่น้ำบางตะบูนและไหลลงทะเลบริเวณจะงอยปากของอ่าวไทยรูปตัว ก ซึ่งเป็นพื้นที่เพาะเลี้ยงหอยแครงแหล่งใหญ่ น้ำบางส่วนจากคลองวัดประดู่ไปถึงคลองโคน คลองช่อง แพรกทะเล และไหลออกทะเล บางส่วนเข้าคลองขุดดอนจั่น และคลองประชาชมชื่น แตกแขนงไปตามคลองซอยอีกหลายสาย
นักบุญจอมเฉื่อย & บาทหลวงผู้เอาใจใส่
นักบุญจอมเฉื่อย & บาทหลวงผู้เอาใจใส่ เป็นซีรีส์มังงะญี่ปุ่น แนวแฟนตาซี และรักตลก ที่เขียนเนื้อเรื่องและวาดภาพโดยฮาซาโนะ คาซึทาเกะ เริ่มตีพิมพ์ในนิตยสารออนไลน์ Shōnen Magazine R ของโคดันชะ ตั้งแต่เดือนเมษายน พ.ศ. 2560 ถึงเดือนมกราคม พ.ศ. 2566 ต่อมาถูกย้ายไปยังเว็บไซต์ Monthly Maga Kichi ในเดือนกุมภาพันธ์ พ.ศ. 2566 หลังจากการยุติการตีพิมพ์ของ Shōnen Magazine R และในเดือนพฤษภาคม พ.ศ. 2566 มีการรวบรวมไว้เป็นเล่ม (ทังโกบง) ถึงเล่มที่ 12 ได้รับการดัดแปลงเป็นซีรีส์อนิเมะโทรทัศน์โดยสตูดิโอโดงาโกโบ ออกอากาศตั้งแต่เดือนกรกฎาคม พ.ศ. 2566